સ્વર્ણિમ જયંતી મુખ્યમંત્રી શહેરી વિકાય યોજના હેઠળ રાજ્ય સરકાર દ્વારા અપાતી કરોડો રૂપિયાની ગ્રાન્ટથી ખાનગી સોસાયટીઓમાં તંત્ર દ્વારા જનભાગીદારી મોડેલથી વિવિધ પ્રકારનાં કામ હાથ ધરાય છે. ખાનગી સોસાયટીઓમાં આરસીસી રોડ, સ્ટ્રીટલાઈટ, પાણીની લાઈન તથા પેવર બ્લોક પેવિંગનાં કામોને ૮૦ઃ૨૦ની સ્કીમ હેઠળ હાથ ધરાય છે. જેમાં પ્રત્યેક સો રૂપિયાના કામમાં રાજ્ય સરકારનો ફાળો સિત્તેર રૂપિયાનો, કોર્પોરેશનનો ફાળો ૧૦ રૂપિયાનો એમ એંશી રૂપિયા ગ્રાન્ટ પેટે અપાય છે. જે તે સોસાયટીએ વીસ રૂપિયાનો ફાળો આપવાનો હોય છે.